
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 326 


15 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Δήμο Φιλύρας του Νομού Ροδόπης Δη¬ 


μοτικής Επιχείρησης Ανάπτυξης Φιλύρας. 1 

Έγκριση Οργανισμού Εσωτερικής Υπηρεσίας (ΟΕΥ) 
της Φιλαρμονικής του Δήμου Φλώρινας. 2 


Συμπλήρωση της 1308/13.1.98 απόφασης Γ.Γ. Περι¬ 
φέρειας Κεντρικής Μακεδονίας περί μεταβίβασης 
του δικαιώματος υπογραφής «Με εντολή Γενικού 
Γραμματέα Περιφέρειας» στο Προϊστάμενο Διεύ¬ 
θυνσης και στους Προϊσταμένους Τμημάτων των 
Διευθύνσεων Τοπικής Αυτοδιοίκησης και Διοίκη¬ 


σης Περιφέρειας Κεντρικής Μακεδονίας. 3 

Έγκριση ΟΕΥ Δημοτικού Παιδικού Σταθμού Ξυλοκά¬ 
στρου. 4 

Μεταβίβαση άδειας ίδρυσης και λειτουργίας Κλινικής 

στη Λάρισα. 5 

Συγκρότηση Επιτροπής για την Επαρχία Μηθύμνης 
σχετικά με χορήγηση βεβαιώσεων σε αγρότες και 

νέους αγρότες. 6 

Συγκρότηση Επιτροπής για τη Νήσο Λήμνου σχετικά 
με χορήγηση βεβαιώσεων σε αγρότες και νέους 

αγρότες. 7 

Συγκρότηση Επιτροπής για την Επαρχία Πλωμαρίου 
σχετικά με χορήγηση βεβαιώσεων σε αγρότες και 
νέους αγρότες. 8 


ΑΠΟΦΑΣΕΙ Σ 

Αριθ. 529 (1) 

Σύσταση στο Δήμο Φιλύρας του Νομού Ροδόπης Δημο¬ 
τικής Επιχείρησης Ανάπτυξης Φιλύρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δημοτικού Κοινοτι¬ 
κού Κώδικα (Π.Δ.410/95). 

2. Την απόφαση του Υπουργού Εσωτερικών με αριθμό 
25027/9.4.84 που δημοσιεύθηκεστο 244/19.4.84 ΦΕΚτ.Β' 


καθώς και την αριθμ. 29742/23.5.89 Εγκύκλιο του Υπουρ¬ 
γείου Εσωτερικών. 

3. Την αριθμ. 3/2000 απόφαση του Δημοτικού Συμβου¬ 
λίου του Δήμου Φιλύρας, αποφασίζουμε: 

1) Συνιστάται στο Δήμο Φιλύρας του Νομού Ροδόπης 
Δημοτική Επιχείρηση με την επωνυμία «Δημοτική Επιχεί¬ 
ρηση Ανάπτυξης Φιλύρας (Δ.Ε.Α.Φ.)» ως ίδιο Νομικό Πρό¬ 
σωπο, το οποίο διέπεται από τις διατάξεις των άρθρων 
277 έως 284 και 287, 281 και 304 του Δημοτικού Κοινοτι¬ 
κού Κώδικα (ΠΔ4 10/95). 

2) Σκοπός 

Σκοπός της επιχείρησης είναι η ανάδειξη, αξιοποίηση, 
ανάπτυξη και διαχείριση των φυσικών και οικονομικών πό¬ 
ρων του οικιστικού, πολιτισμικού, κοινωνικού, τουριστι¬ 
κού, γεωργικού και βιομηχανικού δυναμικού της περιο¬ 
χής, έτσι ώστε να δημιουργούνται έσοδα τα οποία θα επα- 
νεπενδύονται στην περιοχή για την αναβάθμισή της και τη 
βελτίωση της ποιότητας ζωής των κατοίκων του Δήμου 
και ειδικότερα: 

α) Τουρισμός - Οικοτουρισμός - Αγροτουρισμός 

Η επιχείρηση μπορεί να συμβάλλει στην ανάπτυξη του 
οικοτουρισμού - αγροτουρισμού με την οργάνωση τμή¬ 
ματος περιήγησης - ξενάγησης με την δημιουργία περι- 
πατικών μονοπατιών και την κατασκευή και εκμετάλλευση 
καταλυμάτων διανυκτέρευσης και διατροφής με ξενώνες 
ειδικά δομημένους. Τα οικονομικά οφέλη θα είναι άμεσα 
από τη διοργάνωση περιηγήσεων και την εκμετάλλευση 
των σημείων υποδοχής, εστίασης και κατάκλισης. 

β) Στήριξη - προώθηση των χειροτεχνικών προϊόντων 
και οικοτεχνίας 

Με την στήριξη στο τεχνικό μέρος της παραγωγής χει¬ 
ροτεχνικών προϊόντων και την οργάνωση προβολής των 
προϊόντων αυτών με τη δημιουργία σημείου πώλησης οι- 
κοτεχνικών κατασκευών, σε συνδυασμό με την ανάπτυξη 
των τουριστικών δραστηριοτήτων και του οικοτουρισμού 
θα επιτευχθούν πρόσθετα οικονομικά οφέλη 

γ) Μονάδες παροχής υπηρεσιών 

=> Ίδρυση και εκμετάλλευση Κέντρου Ψυχαγωγίας στη 
Φιλύρα. 

=> Αναψυκτήριο. 

=> Ηλεκτρολογικές - Μηχανολογικές - Υδραυλικές Υπη¬ 
ρεσίες. 

δ) Διαχείριση κινητής και ακίνητης περιουσίας του Δή¬ 
μου 

Ενοικίαση τμήματος της παραχωρούμενης για το σκο¬ 
πό αυτό από το Δήμο έκτασης 12.000 στρεμμάτων βο¬ 
σκοτόπων, 
ε) Καθαριότητα 

Η Δημοτική Επιχείρηση θα χρησιμοποιήσει κινητό μη¬ 
χανολογικό εξοπλισμό για τη συλλογή απορριμμάτων 
από όλους τους οικισμούς του Δήμου, 
στ) Αξιοποίηση των υδάτινων πόρων και αναλύσεις αυτών 
ζ) Αξιοποίηση λατομείων, ορυχείων και εν γένει ορυ¬ 
κτού πλούτου 

η) Αξιοποίηση δασικού πλούτου 

3) Η Επιχείρηση διοικείται από επταμελές (7) Διοικητικό 
Συμβούλιο του οποίου η σύνθεση θα είναι: 

α) πέντε (5) δημοτικοί σύμβουλοι έκτων οποίων τα δυο 
μέλη προέρχονται από τη μειοψηφία σύμφωνα με τη διά¬ 
ταξη της παρ. 23 του άρθρου 11 του Ν. 2503/97, 
β) δύο (2) δημότεςτου Δήμου Φιλύρας με σχετική εμπει¬ 
ρία στα αντικείμενα λειτουργίας της Επιχείρησης. 

4) Η διάρκεια της Επιχείρησης ορίζεται σε πενήντα (50) 
χρόνια. 

5) Έδρα της Επιχείρησης είναι ο Δήμος Φιλύρας του 
Νομού Ροδόπης. 

6) Το κεφάλαιο της Επιχείρησης ανέρχεται σε ύψος 
15.000.000 δρχ. 

7) Πόροι της Επιχείρησης θα είναι τα έσοδα από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές,, εισφορές και λοιπές 
επιχορηγήσεις. 

8) Η Επιχείρηση διαλύεται: 

α) Με απόφαση του Δημοτικού Συμβουλίου και με την 
έγκριση του Γενικού Γραμματέα της Περιφέρειας, 
β) Όταν λήξει η διάρκειά της χωρίς να παραταθεί. 
γ) Σε περίπτωση πτώχευσης. 

Τη διάλυση ακολουθεί η εκκαθάριση. 

9) Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, λειτουργία, η διαχείρι¬ 
ση και εποπτεία της Επιχείρησης διέπονται από τις σχετι¬ 
κές με τις δημοτικές και κοινοτικές επιχειρήσεις διατάξεις 
του Π.Δ. 410/95 και την με αριθμό 25027/9.4.84 απόφαση 
του Υπουργού Εσωτερικών που δημοσιεύθηκε στο ΦΕΚ 
244/19.4.84 τ.Β'. 

10) α. Από τις διατάξεις της ανωτέρω απόφασης προκα- 
λείται δαπάνη σε βάρος του προϋπολογισμού του Δήμου 
Φιλύρας για το τρέχον έτος 15.000.000 δρχ. 

β. Για την κάλυψη της ανωτέρω δαπάνης θα εγγράφει 
πίστωση στον προϋπολογισμό του Δήμου Φιλύρας 
15.000.000 δρχ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 21 Φεβρουάριου 2000 

Ο Γ ενικός Γ ραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 
-♦- 

Αριθ. 676 (2) 

Έγκριση Οργανισμού Εσωτερικής Υπηρεσίας (ΟΕΥ) της 
Φιλαρμονικής του Δήμου Φλώρινας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
αντικαταστάθηκανμετοάρθροδπαρ. 5 του Ν. 2307/95. 


2. Τις διατάξεις του Ν. 2190/94. 

3. Τις διατάξεις του άρθρου 27 του Ν. 2081/92. 

4. Τις διατάξειςτου Π.Δ. 410/88. 

5. Την αριθμ. Τ.Τ. 4361/2.6.1999 (ΦΕΚ 
1150/Β'/11.6.1999) απόφασή μας για υπαγωγή του τακτι¬ 
κού προσωπικού της Φιλαρμονικής Δήμου Φλώρινας στις 
διατάξειςτου Α'μέρους του Ν. 1188/81. 

6. Τις αριθμ. 13/99 και 342/99 αποφάσεις του Διοικητι¬ 
κού Συμβουλίου της Φιλαρμονικής του Δήμου Φλώρινας 
και του Δημοτικού Συμβουλίου Φλώρινας αντίστοιχα, κα¬ 
θώς και την αριθμ. 1/1/20.1.2000 γνωμοδότηση του Υπη¬ 
ρεσιακού Συμβουλίου του άρθρου 8 παρ. 4 του Ν. 
2307/95, αναφορικά με την ψήφιση του Οργανισμού Εσω¬ 
τερικής Υπηρεσίας της Φιλαρμονικής του Δήμου Φλώρι¬ 
νας, αποφασίζουμε: 

Εγκρίνουμε τις αριθμ. 13/1999 και 342/1999 αποφάσεις 
του Διοικητικού Συμβουλίουτης Φιλαρμονικήςτου Δήμου 
Φλώρινας και του Δημοτικού Συμβουλίου Φλώρινας αντί¬ 
στοιχα, που αναφέρονται στην ψήφιση του Οργανισμού 
Εσωτερικής Υπηρεσίας (ΟΕΥ) της Φιλαρμονικής του Δή¬ 
μου Φλώρινας Ν. Φλώρινας, όπως φαίνεται παρακάτω. 

ΑΡΘΡΟ 1 

Η Υπηρεσία του Ν.Π. « Φιλαρμονική Δήμου Φλώρινας» 
απαρτίζεται από τον Αρχιμουσικό, τον Επιμελητή - βοηθό 
Αρχιμουσικού και τους μουσικούς εκτελεστές της. 

ΑΡΘΡΟ 2 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥ ΧΡΟΝΟΥ 

Μία (1) θέση Αρχιμουσικού. 

Τα προσόντα της ανωτέρω θέσης ορίζονται από το Π.Δ. 
476/81 (Διπλώματα ή πτυχία «Ενοργανώσεως πνευστών 
οργάνων και διευθύνσεις μπάντας», αρμονίας ή ωδικής, 
αντίστιξης και φυγής και τριετής προϋπηρεσία ως μουσι¬ 
κού εκτελεστού. Ελλείψει υποψηφίων που έχουν δίπλωμα 
αντίστιξης και φυγής αρκούν τα λοιπά διπλώματα ή πτυ¬ 
χία). 

Ο Αρχιμουσικός εργάζεται με πλήρη απασχόληση. 

ΑΡΘΡΟ 3 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ (παρ. 2-17του άρθρου 21 
του Ν. 2190/94 και παρ. 12 άρθρου 18 Ν. 2503/97) 

1. Μία (1) θέση επιμελητού - βοηθού Αρχιμουσικού, 
προερχόμενος από το Μουσικό Σώμα (μπάντα). Τυπικό 
προσόν για την κάλυψη της θέσης αυτής ορίζεται: το δί¬ 
πλωμα ή το πτυχίο ειδικότητας οργάνου αναγνωρισμένου 
ωδείου ημεδαπής ή αλλοδαπής και διετής προϋπηρεσία 
της αυτής ειδικότητας. Ελλείψει υποψηφίων που έχουντο 
δίπλωμα ή το πτυχίο ή και σε περίπτωση περισσοτέρων 
υποψηφίων του ενός την θέση αυτή μπορεί να καταλάβει 
ο αρχαιότερος από τους μουσικούς εκτελεστές. 

2. Εικοσιπέντε (25) θέσεις εκτελεστών Μπάντας (μουσι¬ 
κών) . Τυπικό προσόν για την κάλυξη της θέσης αυτής ορί¬ 
ζεται το δίπλωμα ή το πτυχίο αντίστοιχης ειδικότητας ορ¬ 
γάνου αναγνωρισμένου ωδείου της ημεδαπής ή αλλοδα¬ 
πής ή επαρκείς μουσικές γνώσεις προσηκόντως 
αποδεικνυόμενες και βεβαιούμενες απότον Αρχιμουσικό. 
Τις θέσεις αυτές καταλαμβάνουν και όσοι παρακολου¬ 
θούν και τελειώνουν επιτυχώς τη σχολή μαθητείας της Φι¬ 
λαρμονικής. 

Το προσωπικό της Φιλαρμονικής αποτελείται από το 
ανώτερο και το κατώτερο. Ανώτερο είναι ο Αρχιμουσικός 
και ο επιμελητής βοηθός αρχιμουσικού και κατώτερο όλοι 
γενικά οι εκτελεστές της Φιλαρμονικής. 

Όλες οι παραπάνω θέσεις πλην αυτής του Αρχιμουσι¬ 
κού, είναι μερικής απασχόλησης και καλύπτονται σύμφω¬ 
να με τις εκάστοτε κείμενες διατάξεις ανάλογα πάντοτε 
με τις παρουσιαζόμενες ανάγκες. 

ΑΡΘΡΟ 4 

Οι αρμοδιότητες καιτα καθήκοντα του Προσωπικού της 
Φιλαρμονικής είναι τα εξής: 

1. Ο Αρχιμουσικός προΐσταται της Φιλαρμονικής και 
ασκεί έλεγχο για την κανονική λειτουργία αυτής υπό την 
εποπτείατου εφόρου της Φιλαρμονικής. 

Συγκροτεί το Μουσικό Σώμα (Μπάντα) κατά την κρίση 
του ανάλογα με την ποιοτική απόδοση των μουσικών και 
κανονίζει σε συνεργασία με τον έφορο για τις τακτικές και 
έκτακτες δοκιμές της Μπάντας, τις ώρες πραγματοποίη¬ 
σης των δομικών και γενικά το πρόγραμμα που υποβάλει 
το Δ.Σ. για έγκριση. 

Έχει την μέριμνα της κατάρτισης και λειτουργίας της 
σχολής μαθητείας μουσικών, προς μόρφωση δοκίμων νέ¬ 
ων, για την ενίσχυση της Φιλαρμονικής ασκεί ιδιαίτερη εκ¬ 
παίδευση των μαθητευομένων μουσικών και κανονίζει το 
σύστημα διδασκαλίας τους. 

Μεριμνά για τη συμπλήρωση και τον εμπλουτισμό της 
Φιλαρμονικής με μουσικά όργανα και παρτιτούρες, κα¬ 
θώς και για τις απαραίτητες και κατά το δυνατό περισσό¬ 
τερες ενοργανώσεις, οι οποίες μετά την παρτιτούρα πα¬ 
ραμένουν σαν κτήμα της Φιλαρμονικής. 

Υποχρεούνται να παραδίδει στη Φιλαρμονική κατ’ έτος 
δύο τουλάχιστον μεγάλες συνθέσεις ενοργανομένες, πα¬ 
ράλληλα βέβαια προς τα αναγκαιούντα ποικίλα εμβατή¬ 
ρια, Εθνικούς Ύμνους κ.λπ. 

Διευθύνει τη Μπάντα τόσο κατά τις δοκιμές όσο και σε 
κάθε δημόσια εμφάνισή της. Κατά τις δημόσιες εμφανί¬ 
σεις πρέπει να φέρει την καθιερωμένη στολή του Αρχι¬ 
μουσικού. 

Ασκεί έλεγχο και επίβλεψη για την καλή, εκπρόσωπη και 
πειθαρχημένη εμφάνιση του σώματος. 

Επιβλέπειτηντήρηση των εν μέρει καθηκόντων και υπο¬ 
χρεώσεων των εκτελεστών δυνάμενος να επιβάλει την 
ποινή της επιπλήξεως σε κάθε παρεκτρεπόμενο, υποχρε- 
ούται δε να αναφέρει στον έφορο ή τον πρόεδρο του Δ.Σ. 
κάθε πειθαρχικό παράπτωμα που κατά τη γνώμη του πρέ¬ 
πει να τιμωρηθεί με μεγαλύτερη ποινή από αυτή της δι¬ 
καιοδοσίας του. 

2. Ο επιμελητής και βοηθός του Αρχιμουσικού αναπλη¬ 
ρώνει τον Αρχιμουσικό όταν απουσιάζει ή κωλύεται. 

Μετά του Αρχιμουσικού επεξεργάζονται και υποβάλ¬ 
λουν προς τον Έφορο τα προγράμματα εργασίας του Σώ¬ 
ματος και των μαθητευομένων. Επίσης επεξεργάζονται 
τα προγράμματα των συναυλιών και λοιπών μουσικών εμ¬ 
φανίσεων τα οποία υποβάλλουν περαιτέρω προς έγκρι¬ 
ση. 

Ο επιμελητής συμμετέχει στην Μπάντα και υποχρεού- 
ται να προσφέρει τις υπηρεσίες του και σαν εκτελεστής. 

Ο επιμελητής δύναται να ορίζεται υπεύθυνος ταυτό¬ 
χρονα και άλλου τμήματος (τμήμα σύγχρονης Μουσικής, 
Δημοτικής κ.λπ.). 


Ο επιμελητής παρίσταται σε κάθε εκδήλωση, ακόμα δε 
και κατά τις ώρες διδασκαλίας ώστε να δύναται να επεμ¬ 
βαίνει όπου χρειάζεται για τη διατήρηση της καλώς νοού¬ 
μενης πειθαρχίας και ευταξίας. 

Είναι υπεύθυνος για την καλή συντήρηση των μουσικών 
οργάνων καιτου παντοειδούς μουσικού και λοιπού υλικού 
της Φιλαρμονικής. 

Βοηθά τον Αρχιμουσικό στην αντιγραφή της μουσικής, 
στην διδασκαλία των δοκίμων μουσικών και στην εκτέλε¬ 
ση εν γένειτων καθηκόντωντου, υποχρεούμένος να ανα¬ 
φέρει σ’ αυτόν κάθε παράπτωμα που υποπίπτει στην αντί¬ 
ληψή του. 

Ο επιμελητής τελεί υπό την εποπτεία και τον έλεγχο του 
εφόρου και αναφέρει σ’ αυτόν, παράλληλα με τον Αρχι¬ 
μουσικό, κάθε παρουσιαζόμενη φθορά - βλάβη. 

Επιβλέπει την στο κτίριο της Φιλαρμονικής τήρηση της 
ευταξίας καθώς και τη συντήρηση του κτιρίου, των οργά¬ 
νων και κάθε άλλου επίπλου, σκεύους, οργάνου και υλι¬ 
κού της Φιλαρμονικής. Υποχρεούται να ζητά απάτη γραμ¬ 
ματεία τη διεξαγωγή της διαδικασίας προς καταλογισμό 
της αξίας ειδών είτε κατεστραμμένων είτε φθαρέντων εί¬ 
τε απολεσθέντων από υπαιτιότητα των εκτελεστών. 

3. Οι μουσικοί συμμετέχουν στις εκδηλώσεις για τις το¬ 
πικές και Εθνικές εορτές και σε όλες γενικά τις εκδηλώ¬ 
σεις που πραγματοποιεί η Φιλαρμονική ή όταν ζητάει ο 
Πρόεδρος ή το Δ.Σ. τη Μπάντα. 

Συμμετέχουν στις τακτικές και έκτακτες δοκιμές του 
μουσικού τμήματος για την εκμάθηση μουσικών τεμα¬ 
χίων. 

Φροντίζουν για την καλή συντήρηση των μουσικών ορ¬ 
γάνων και του λοιπού υλικού της Φιλαρμονικής και είναι 
υποχρεωμένοι να πειθαρχούν και να συμμορφώνονται με 
τις συστάσεις και εντολές του αρχιμουσικού. 

Οι μουσικοί εκτελεστές οφείλουν να είναι συνεπείς και 
να ανταποκρίνονται με πνεύμα καλής συνεργασίας στις 
υποχρεώσεις και συναυλίες που διοργανώνονται και βοη¬ 
θούν τον Αρχιμουσικό στο έργο του. 

4. Ο Αρχιμουσικός, ο επιμελητής - βοηθός Αρχιμουσι¬ 
κού καθώς και οι μουσικοί της Δημοτικής Φιλαρμονικής 
οφείλουν να συμβάλλουν με τον καλύτερο δυνατό τρόπο 
στην πολιτιστική αναβάθμιση του Δήμου. 

ΑΡΘΡΟ 5 

Την Γραμματειακή υποστήριξη των συνεδριάσεων του 
Διοικητικού Συμβουλίου της Φιλαρμονικής Δήμου Φλώρι¬ 
νας καθώς και την διοικητική εκτέλεση των αποφάσεων 
της, την διενεργεί υπάλληλος του Δήμου Φλώρινας που 
ορίζεται με το άρθρο ΙΟΘτουΝ. 1188/81. 

ΑΡΘΡΟ 6 

Τα του διορισμού, των καθηκόντων, των περιορισμών, 
του χρόνου εργασίας, της σχετικής ευθύνης, των δικαιω¬ 
μάτων, των αδειών, των μεταβολών, της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών και της λύσης της υπαλληλικής σχέ¬ 
σης του προσωπικού του Ν.Π. της Φιλαρμονικής 
ριθμίζονται από τις εκάστοτε ισχύουσες διατάξεις. 

Θέματα που δεν ρυθμίζονται από τις εκάστοτε ισχύου- 
σες διατάξεις και τον παρόντα οργανισμό θα αντιμετωπί¬ 
ζονται με αποφάσεις του Διοικητικού Συμβουλίου. 

Από τις διατάξεις της απόφασης αυτής δεν προκαλείται 

άμεση δαπάνη σε βάρος του προϋπολογισμού της Φι¬ 
λαρμονικής Δήμου Φλώρινας κατά το τρέχον οικονομικό 
έτος. 

Για καθένα από τα επόμενα οικονομικά έτη, το ύψος της 
δαπάνης που θα προκαλείται θα είναι ανάλογο με τη συ¬ 
μπλήρωση των θέσεων των Μουσικών. 

Γ ια την ανωτέρω δαπάνη έχει εγγράφει πίστωση στον 
προϋπολογισμό της Φιλαρμονικής Δήμου Φλώρινας στον 
ΚΑΑΊ και στον ΚΑΑ'2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 23 Φεβρουάριου 2000 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 1234 (3) 

Συμπλήρωση της 1308/13.1.98 απόφασης Γ.Γ. Περιφέ¬ 
ρειας Κεντρικής Μακεδονίας περί μεταβίβασης του δι¬ 
καιώματος υπογραφής «Με εντολή Γενικού Γραμμα¬ 
τέα Περιφέρειας» στο Προϊστάμενο Διεύθυνσης και 
στους Προϊσταμένους Τμημάτων των Διευθύνσεων 
Τοπικής Αυτοδιοίκησης και Διοίκησης Περιφέρειας 
Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 1308/13.1.98 απόφασή μας περί μεταβίβα¬ 
σης του δικαιώματος υπογραφής «Με Εντολή Γενικού 
Γραμματέα Περιφέρειας» στον Προϊστάμενο Διεύθυνσης 
και στους Προϊσταμένους Τμημάτων καιΔιευθύνσεων Το¬ 
πικής Αυτοδιοίκησης και Διοίκησης Περιφέρειας Κεντρι¬ 
κής Μακεδονίας (ΦΕΚ 1484/τ.Β/21.7.99). 

2. Την αριθ. 9262/20.12.99 απόφασή μας περί συμπλή¬ 
ρωσης της παραπάνω αριθ. 1308/13.1.98 όμοιας, με την 
οποία μεταβιβάστηκε στους Προϊσταμένους των Τμημά¬ 
των Τεχνικής Υπηρεσίας Δήμων και Κοινοτήτων (Τ.Υ.Δ.Κ.) 
των Δ/νσεων Τοπικής Αυτοδιοίκησης και Διοίκησης της 
Περιφέρειας το δικαίωμα να υπογράφουν «Με Εντολή Γ ε¬ 
νικού Γ ραμματέα Περιφέρειας» τις εγκρίσεις Μετακίνη¬ 
σης εκτός έδρας των υπαλλήλων των Τμημάτων τους. 

3. Την ανάγκη περαιτέρω απλούστευσης των διαδικα¬ 
σιών που αφορούν στη σύντομη διεκπεραίωση των υπη¬ 
ρεσιακών θεμάτων. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Μεταβιβάζουμε στους Προϊσταμένους των Διευθύνσε¬ 
ων Τοπικής Αυτοδιοίκησης και Διοίκησης Περιφέρειας 
Κεντρικής Μακεδονίας το δικαίωμα να υπογράψουν «Με 
Εντολή Γ ενικού Γ ραμματέα Περιφέρειας» τις εγκρίσεις 
μετακίνησης εκτός έδρας των υπαλλήλων των Διευθύν- 
σεών τους, με την επιφύλαξη της αριθ. 9262/20.12.99 
απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Θεσσαλονίκη, 23 Φεβρουάριου 2000 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


Αριθ. 1227 (4) 

Έγκριση ΟΕΥ Δημοτικού Παιδικού Σταθμού Ξυλοκά¬ 
στρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 περί κυ- 
ρώσεως του κώδικα περί κατάστασης προσωπικού ΟΤΑ 
όπως αυτές αντικαταστάθηκαν από εκείνες του άρθρου 8 
παρ. 5του Ν. 2307/95. 

2. Την αριθμ. 574/99 απόφαση του Δημοτικού Συμβου¬ 
λίου Ξυλοκάστρου περί έγκρισης του ΟΕΥ του δημοτικού 
παιδικού σταθμού Ξυλοκάστρου. 

3. Τη σύμφωνη γνωμοδότηση του υπηρεσιακού συμ¬ 
βουλίου του άρθρου 5του Ν. 1188/81 όπως αντικαταστά- 
θηκε με το άρθρο 8 παρ. 4 του Ν. 2307/95 που διατυπώ¬ 
θηκε στο αριθμ. 9.3.99 πρακτικού αυτού. 

4. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Νομιμοποιούμε την αριθ. 574/29.9.99 απόφαση του Δη¬ 
μοτικού Συμβουλίου Ξυλοκάστρου περί έγκρισης του Ορ¬ 
γανισμού Εσωτερικής Υπηρεσίας (ΟΕΥ) του Δημοτικού 
Παιδικού Σταθμού Ξυλοκάστρου ο οποίος έχει ως παρα¬ 
κάτω: 

Άρθρο 1 

Το νεοσυσταθέν Ν.Π.Δ.Δ. Δήμου Ξυλοκάστρου έχειτίτ- 
λο Δημοτικός Παιδικός Σταθμός Ξυλοκάστρου και είναι 
δυναμικότητας 50 νηπίων. 

Άρθρο 2 

Σκοπός του Δημοτικού Παιδικού Σταθμού Ξυλοκά¬ 
στρου είναι να παρέχει αγωγή στα παιδιά Προσχολικής 
ηλικίας ώστε: 

Α) Να τα βοηθήσει να ενταχθούν ομαλά στο Δημοτικό 
Σχολείο. 

Β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

Γ) Να εξαλείψει κατά το δυνατό, τις διαφορές που προ¬ 
κύπτουν από το Πολιτιστικό - οικονομικό - μορφωτικό επί¬ 
πεδο των γονέων τους (παιδιά εργαζομένων, κυρίως των 
οικονομικά ασθενεστέρων στρωμάτων). Δηλαδή, να πα¬ 
ρέχει Αντισταθμιστική Αγωγή. 

Δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(να ευαισθητοποιεί, ενημερώνει και προβληματίζει τους 
γονείς των παιδιών σε θέματα παιδαγωγικής και παιδικής 
ψυγαγωγίας). 

Άρθρο 3 

Το ΝΠΔΔ του Δήμου Ξυλοκάστρου οργανώνεται σε 1 
(ένα) Τμήμα με τίτλο «Τμήμα Υπηρεσιών Παιδικού Σταθ¬ 
μού». Το Τμήμα συγκροτείται: 

1. Από τον Προϊστάμενο αυτού 

2. Από 2 (δύο) μη αυτοτελή γραφεία. 

Α) γραφείο παιδαγωγών 

Β) γραφείο διοικητικής μέριμνας 

Οι υπηρεσίες αυτές τελούν υπό την ανωτάτη Διοίκηση 
του Προέδρου του Διοικητικού Συμβουλίου του Νομικού 

Προσώπου, και το προσωπικό τους υπό τις εντολές του, 
εφαρμοζόμενων ανάλογα των διατάξεων του Δημοτικού 
και Κοινοτικού Κώδικα (άρθρο 114του Π.Δ. 410/1995). 

Άρθρο 4 

ΚΑΘΗΚΟΝΤΑ ΠΡΟΣΩΠΙΚΟΥ 

Α. Καθήκοντα Προϊσταμένου Δημοτικού Παιδικού Σταθ¬ 
μού Ξυλοκάστρου 

Χρέη Προϊσταμένου ασκεί ένας υπάλληλος του κλάδου 
ΠΕΙ Διοικητικών και ελλείψει αυτού ΤΕ9 ή ΤΕ17 που ορί¬ 
ζεται με απόφαση του Υπηρεσιακού Συμβουλίου, σύμφω¬ 
να με τις ισχύουσες εκάστοτε διατάξεις περί ορισμού 
προϊσταμένων Δ/σεων, Τμημάτων κ.λπ., στους ΟΤΑ. 

Είναι υπεύθυνος: 

1. Για την εύρυθμη λειτουργία του Σταθμού και την τή¬ 
ρηση του Κανονισμού λειτουργίας. 

2. Για την εφαρμογή των σύγχρονων απόψεων της Παι¬ 
δαγωγικής και της ψυχολογίας. 

3. Για την παροχή σωστής προσχολικής αγωγής στα φι¬ 
λοξενούμενα νήπια, σε συνεργασία με τους Βρεφονηπιο¬ 
κόμους. 

4. Εισηγείται στο Διοικητικό Συμβούλιο κάθε θέμα που 
ασχολείται με τη λειτουργία, το προσωπικό, τους γονείς 
και την υλικοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και το πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση του κτιρίου 

• την επιμόρφωση του προσωπικού. 

5. Προΐσταται όλου του προσωπικού του Σταθμού και 
εποπτεύει αυτό για τη σωστή εκτέλεση των καθηκόντων 
του. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας του. 

7. Συνεργάζεται αρμονικά με το γραφείο Διαχείρισης - 
Οικονομικών, το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

8. Συγκαλεί συγκεντρώσεις προσωπικού, γονέων. 

9. Τηρεί όλα τα απαραίτητα βιβλία. 

10. Είναι υπεύθυνος για την κατάρτιση Προϋπολογι¬ 
σμού - Ισολογισμού - Απολογισμού. 

11. Όταν στο σταθμό δεν υπηρετεί προϊστάμενος ή υπη¬ 
ρετεί μεν, αλλά απουσιάζει ή κωλύεται, άλατα παραπάνω 
καθήκοντα ασκεί ο νόμιμος αναπληρωτής του. 

Β. Καθήκοντα Βρεφονηπιοκόμων 

1. Αναλαμβάνο υ ν διαδοχικά όλα τα τμή ματα - τάξεις το υ 
Σταθμού και είναι υπεύθυνοι των τάξεών τους. 

2. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

3. Συνεργάζονται με τον προϊστάμενο και γενικά με όλο 
το προσωπικό. 

4. Ενημερώνουντους γονείς για την εξέλιξη των παιδιών 
τους. 

5. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 


Γ. Καθήκοντα Μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου και των διαφόρων σκευών. 

Δ. Καθήκοντα Βοηθού Μάγειρα 

Βοηθά τον μάγειρα στη παρασκευή του φαγητού, στη 
διανομή του, στην συγκέντρωση και καθαριότητα των ει¬ 
δών εστίασης καθώς και στην καθαριότητα του μαγειρεί¬ 
ου. 

Ε. Καθήκοντα Προσωπικού καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός του μα¬ 
γειρείου. 

2. Παραλαμβάνει υλικά καθαριότητας από τον υπεύθυ¬ 
νο γι’ αυτά και υπογράφει δελτίο. 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξή του. 

4. Εκτελεί κάθε εργασία που του ανατίθεται από τον 
Προϊστάμενο. 

ΣΤ. Καθήκοντα υπαλλήλου Διοικητικού - Λογιστικού 

1. Είναι αρμόδιος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κλπ. του προσωπικού. 

4. Συνεργάζεται με τον Προϊστάμενο του Σταθμού για 
την κατάρτιση του Προϋπολογισμού - Απολογισμού - Ισο¬ 
λογισμού και τους υποβάλλει στις αρμόδιες υπηρεσίες. 

5. Τηρεί όλα τα απαραίτητα βιβλία διαχείρισης 

6. Είναι αρμόδιος για την διενέργεια των διαγωνισμών. 

Ζ. Καθήκοντα οδηγού 

1. Ευθύνεταιγιατην ασφαλή μεταφορά των φιλοξενού¬ 
μενων παιδιών προς και από τον σταθμό και σε λοιπές με¬ 
τακινήσεις τους για λόγους εκπαιδευτικούς και ψυχαγω¬ 
γικούς. 

2. Είναι υπεύθυνος για την καλή συντήρηση και καθα¬ 
ριότητα του αυτοκινήτου, του σταθμού και οφείλει να τη¬ 
ρεί σχολαστικά τον Κ.Ο.Κ. κα ιτους όρους ασφαλούς με¬ 
ταφοράς των παιδιών. 

3. Εκτελεί τις εξωτερικές εκείνες εργασίες του Νομικού 
Προσώπου στο μεσοδιάστημα των μεταφορώνπου καθο¬ 
ρίζονται από τον Προϊστάμενο. 

Η. Καθήκοντα φύλακα 

1. Είναι υπεύθυνος για την φύλαξη, την επιτήρηση του 
χώρου και την ασφάλεια του Παιδικού Σταθμού. 

2. Εκτελεί τις εργασίες εκείνες που καθορίζονται από 
τον Προϊστάμενο. 

Άρθρο 5 

ΚΑΤΗΓΟΡΙΕΣ - ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μονίμων υπαλλήλων διακρίνονται στις 
εξής κατηγορίες: 

1. ΚΑΤΗΓΟΡΙΑ ΠΕ 1 Διοικητικού με βαθμό Δ - Α 
και ελλείψει αυτού ΤΕ9 ή ΤΕ17 

2. ΚΑΤΗΓΟΡΙΑΤΕ με βαθμόΔ-Α 
Κλάδος ΤΕ9 Βρεφονηπιοκομίας 

3. ΚΑΤΗΓΟΡΙΑ ΔΕ με βαθμόΔ-Α 
Κλάδος ΔΕΙ Διοικητικού 
Κλάδος ΔΕ32 Μαγείρων 
Κλάδος ΔΕ29 Οδηγών 

4. ΚΑΤΗΓΟΡΙΑ ΥΕ με βαθμό Ε- Β 

Κλάδος ΥΕ14 Βοηθητικό προσωπικό (βοηθός Μαγειρεί¬ 
ου) 

Κλάδος ΥΕ16 προσωπικό Βοηθητικών εργασιών (καθα¬ 
ριότητας) 

Άρθρο 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

Α. 1. Κατηγορία Πανεπιστημιακής εκπαίδευσης 
Κλάδος Θέσεις 

ΠΕΙ Διοικητικών 

και ελλείψει αυτού ΤΕ 9 ή ΤΕ 17. 1 (μία) 

Ο Προϊστάμενος του Σταθμού δεν αναλαμβάνει τάξη. 

Σύνολο: 1 

2. Κατηγορία Τεχνολογικής εκπαίδευσης 

Κλάδος Θέσεις 

ΤΕ Βρεφονηπιοκομίας 2 (δύο) 

Ο αριθμός των θέσεωντου παραπάνω κλάδου είναι ανά¬ 
λογος με τον αριθμό των παιδιών. 

Σύνολο: 2 

3. Κατηγορία Δευτεροβάθμιας εκπαίδευσης 


Κλάδος 

Θέσεις 

ΔΕ 1 Διοικητικού 

1 (μία) 

ΔΕ 32 Μαγείρων 

1 (μία) 

ΔΕ 29 Οδηγών 

1 (μία) 

Σύνολο: 3 


4. Κατηγορία Υποχρεωτικής εκπαίδευσης 
Κλάδος 

Θέσεις 

ΥΕ Μαγείρων 

1 (μία) 

ΥΕ 14 Βοηθητικό Προσωπικό 

1 (μία) 

(Βοηθός Μαγειρείου) 


ΥΕ 16 Προσωπικού Βοηθητικών εργασιών 


(καθαριότητας) 

3 (τρεις) 

ΥΕ 16 Προσωπικού Βοηθητικών εργασιών 


(καθαριότητας) με σχέση 1. Δ. 
και σύμβαση αορίστου χρόνου. 

2 (δύο) 


Σύνολο: 7 

ΣΥΝΟΛΟ ΘΕΣΕΩΝ: (13) ΘΕΣΕΙΣ 


Β. Οι ήδη υπηρετούντες, μόνιμοι και αορίστου χρόνου, 
υπάλληλοι του Παιδικού Σταθμού Ξυλοκάστρου, οι οποί¬ 
οι μετατάσσονται αυτοδίκαια σύμφωνα με το άρθρο 9 
παρ. του Ν. 2503/97 εντάσσονται σε οργανικές θέσεις. 

Γ. Οι υπάλληλοι του Κλάδου ΤΕ Νηπιαγωγών (προσωρι¬ 
νός) και ΤΕ Βρεφονηπιοκομίας μπορούν να μετατάσσο¬ 
νται με απόφαση του Διοικητικού Συμβουλίου στη ΠΕ κα¬ 
τηγορία, εφόσον υπάρξει σχετική νομοθετική ρύθμιση. 

Άρθρο 7 

ΠΡΟΪΣΤΑΜΕΝΟΣ ΣΤΑΘΜΟΥ 

1. Προϊστάμενος του Σταθμού ορίζεται από τον κλάδο 
ΠΕ 1 Διοικητικού, ελλείψει αυτού από τον κλάδο ΤΕ 9 ή ΤΕ 
17, με απόφαση του Υπηρεσιακού Συμβουλίου, σύμφωνα 
με το άρθρο 36 του Ν. 2190/94. Σε περίπτωση που δεν έχει 


οριστεί εφαρμόζονται οι διατάξεις του παραπάνω Νόμου 
για αναπλήρωση. 

Άρθρο 8 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του ΠΔ 22/90. Επίσης ο διορισμός, τα καθή¬ 
κοντα, ο χρόνος εργασίας, η αστική ευθύνη, τα δικαιώμα¬ 
τα, οι μεταβολές υπηρεσιακής κατάστασης, η εξέλιξη, οι 
ηθικές αμοιβές, τα πειθαρχικά αδικήματα κλπ, ορίζονται 
από τις εκάστοτε ισχύουσες νομοθετικές διατάξεις. 

Άρθρο 9 

Το Ν.Π.Δ.Δ. μπορεί να έχει εξωτερικούς συνεργάτες με 
σύμβαση μίσθωσης έργου, των οποίων τα καθήκοντα και 
οι υποχρεώσεις αναφέρονται στον κανονισμό λειτουρ- 
γίας. 

Άρθρο 10 

Κάθε άλλη λεπτομέρεια που αφορά τα καθήκοντα του 
προσωπικού και τη λειτουργία των επιμέρους υπηρεσιών 
και δεν αναφέρονται αναλυτικά στον παρόντα οργανισμό, 
ρυθμίζονται από τον Κανονισμό Λειτουργίας. 

Ο Ο.Ε.Υ. είναι πλαίσιο που περιλαμβάνει τις ελάχιστες 
προϋποθέσεις οργάνωσης διοίκησης. Κάθε Δήμος ανά¬ 
λογα με τις τοπικές διαφοροποιήσεις μπορεί να κάνει 
προσθήκες με βάση τον Κανονισμό Λειτουργίας που θα 
βελτιώνουντο επίπεδο λειτουργίας του Σταθμού. 

Πιστεύουμε ότι οι προτάσεις αυτές θα συντελέσουν 
στην εύρυθμη λειτουργία του Σταθμού, στην ποιοτική 
αναβάθμιση των υπηρεσιών τους και στη διασφάλιση της 
εργασιακής ειρήνης. 

Άρθρο 11 (ακροτελεύτιο) 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπ/σμού του Δημοτικού Παιδικού 
Σταθμού Ξυλοκάστρου ύψους 50.000.000 δρχ. περίπου 
για το έτος 2000 καθώς και για τα επόμενα έτη το ύψος 
της οποίας δεν μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 31 Ιανουάριου 2000 

Με εντολή Γ ενικού Γ ραμματέα Περιφέρειας 

Ο Προϊστάμενος Δ/νσης 
I. ΒΟΡΤΕΛΙΝΟΣ 

-Φ- 

Αριθ. 1900 (5) 

Μεταβίβαση άδειας ίδρυσης και λειτουργίας Κλινικής 
στη Λάρισα. 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις α) του Ν. 3200/55 περί διοικητικής απο- 
κεντρώσεως, όπως τροποποιήθηκε και συμπληρώθηκε 
μεταγενέστερα, β) του άρθρ. 22 του Π.Δ. 247/91 (ΦΕΚ 
93/21.6.93 τ.Α) «Μεταβίβαση άδειας και λειτουργίας κλι¬ 
νικής». 

2. Την αριθμ. 10172/9.8.75 απόφαση Νομαρχίας Λάρι¬ 
σας με την οποία χορηγήθηκε άδεια ιδρύσεως ιδιωτικής 

κλινικής στον Ιατρό Μαργαρίτη Κυριάκη στη Λάρισα στην 
οδό Κύπρου 100, δυνάμεως 45 κλινών. 

3. Την αριθμ. 920/9.2.78, η οποία τροποποιήθηκε με την 
αριθμ. 8799/24.7.78, απόφαση Νομαρχίας Λάρισας με 
την οποία χορηγήθηκε άδεια λειτουργίας Μικτής Κλινικής 
στη Λάρισα Κύπρου 100, με την επωνυμία «Θεραπευτή- 
ριον ΚΥΑΝΟΥΣ ΣΤΑΥΡΟΣ» δυνάμεως 30 κλινών (10 χει¬ 
ρουργικό και 20 ορθοπεδικό) στο όνομα του Ιατρού Μαρ¬ 
γαρίτη Κυριάκη. 

4. Την από 23.2.2000 αίτηση του Ιατρού Μαργαρίτη Κυ¬ 
ριάκη με την οποία ζητάει να μεταβιβαστεί η άδεια ιδρύ- 
σεως και λειτουργίας της ως άνω κλινικής του στην Εται¬ 
ρεία «ΜΕΛΑΜΠΟΥΣ ΙΑΤΡΙΚΗ Α.Ε.». 

5. Την από 23.2.2000 υπεύθυνη δήλωση του Ιατρού 
Χρήστου Κέλλα ο οποίος είναι ο πρόεδρος και διευθύνων 
σύμβουλος της «ΜΕΛΑΜΠΟΥΣ ΙΑΤΡΙΚΗ Α.Ε.» με την 
οποία αποδέχεται την μεταβίβαση της άδειας ιδρύσεως 
και λειτουργίας της ανωτέρω κλινικής, αποφασίζουμε: 

1. Μεταβιβάζουμε την άδεια ιδρύσεως και λειτουργίας 
της Μικτής Κλινικής Θεραπευτήριον «ΚΥΑΝΟΥΣ ΣΤΑΥ¬ 
ΡΟΣ» δυνάμεως 30 κλινών (10 χειρουργικό και 20 Ορθο¬ 
πεδικό) του Ιατρού Μαργαρίτη Κυριάκη Κύπρου 100 στη 
Λάρισα, στη «ΜΕΛΑΜΠΟΥΣ ΙΑΤΡΙΚΗ Α.Ε.» μεπρόεδρο και 
διευθύνων σύμβουλο αυτής τον Ιατρό Χρήστο Κέλλα και 
με την ίδια επωνυμία. 

2. Στο εξής η Κλινική θα λειτουργεί με την κάτωθι σύ¬ 
σταση: Διοικητικός και επιστημονικός υπεύθυνος της Κλι¬ 
νικής ορίζεται ο Κέλλας Χρήστος αναισθησιολόγος Ια¬ 
τρός ο οποίος είναι πρόεδρος και διευθύνων σύμβουλος 
της «ΜΕΛΑΜΠΟΥΣ ΙΑΤΡΙΚΗ Α.Ε.». 

3. Τατμήματα και οι κλίνες κατανέμονται ως εξής: 

Α. Χειρουργικό Τμήμα: Επιστημονικός Υπεύθυνος, ο 
Χαϊδεμενάκης Ιωάννης, Χειρούργος Ιατρός 

- Κλίνες Α' θέσεως δύο (2) - θάλαμοι 12,14 

- Κλίνες Βα' θέσεως δύο (2) - θάλαμοι 28 

- Κλίνες Ββ' θέσεως δύο (2) - θάλαμοι 27 

- Κλίνες Γ θέσεως τέσσερις (4) - θάλαμοι 29, 30 

Β. Ορθοπεδικό Τμήμα: Επιστημονικός Υπεύθυνος ο Σω- 
τόπουλος Κων/νος, Ορθοπεδικός Ιατρός 

- Κλίνες Α'θέσεως τρεις (3) - θάλαμοι 11,13, 15 

- Κλίνες Βα' θέσεως τρεις (3) - θάλαμοι 7, 28 

- Κλίνες Ββ' θέσεως έξι (2) - θάλαμοι 27,4 

- Κλίνες Γ θέσεως οκτώ (8) - θάλαμοι 29, 30 

4. Υπεύθυνος του Ακτινολογικού Εργαστηρίου ορίζεται 
ο Ακτινολόγος Ιατρός Παραφέστας Βασίλειος. 

Υπεύθυνος του Φυσιοθεραπευτηρίου ορίζεται ο Κου- 
τσογιάννης Ευάγγελος, Ορθοπεδικός Ιατρός. 

5. Περίληψη της απόφασης αυτής να δημοσιευθεί στην 
Εφημερίδα της Κυβερνήσεως. 

Λάρισα, 29 Φεβρουάριου 2000 

Ο Νομάρχης 
ΙΩΑΝΝΗΣΦΛΩΡΟΣ 

-♦- 

Αριθ. 19288 (6) 

Συγκρότηση Επιτροπής για την Επαρχία Μηθύμνης σχε¬ 
τικά με χορήγηση βεβαιώσεων σε αγρότες και νέους 
αγρότες. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τον Ν. με αριθμ. 2218/94 «Περί ιδρύσεως Νομαρχια¬ 


κής Αυτοδιοίκησης Τροποποίησης διατάξεως για την 
Πρωτοβάθμια Αυτ/ση για την Περιφέρεια και άλλες δια¬ 
τάξεις». 

2. Την υπ’ αριθμ. 337410/10.7.98 Κοινή Υπουργική Από¬ 
φαση σχετικά με τις λεπτομέρειες εφαρμογής του Ν. 
2520/97 κ.λπ. με την οποία ρυθμίζεται ο τρόπος χορήγη¬ 
σης βεβαιώσεων στους αγρότες, νέους και νεοεισερχό- 
μενους νέους αγρότες. 

3. Σχετική Εισήγηση της Δ/νσης Γεωργίας Λέσβου, απο¬ 
φασίζουμε: 

Συγκροτούμε τριμελή επιτροπή για την Επαρχία Μηθύ¬ 
μνης σύμφωνα με τις διατάξειςτου Ν. 2520/97 σχετικά με 
χορήγηση βεβαιώσεων σε αγρότες και νέους αγρότες 
αποτελούμενοι από τους: 

1. Χρυσούλα Τζαννή, γεωπόνο, Πρόίσταμένη του Τμή¬ 
ματος Εφαρμογών ως Πρόεδρο, αναπληρούμενη από τον 
Δημήτριο Φαναραδέλλη, Γεωπόνο του Γραφείου Γ/κής 
Ανάπτυξης Καλλονής. 

2. Μουφλουζέλλη Ελπίδα, υπάλληλο της Δ.Ο.Υ. Καλλο¬ 
νής, αναπληρούμενη απότηνΨαραδέλλη Βιργινία, υπάλ¬ 
ληλο της ίδιας Υπηρεσίας. 

3. Δημήτριο Παναγιωτέλλη, μέλος του Δ.Σ. της Ένωσης 
Γ/κού Συν/μού Λέσβου, αναπληρούμενο από τον Θεόδω¬ 
ρο Χ"Παναγιώτη, Ταμία του Σ.Β. της ίδιας Ένωσης. 

Καθήκοντα γραμματέα της Επιτροπής θα εκτελεί ο 
Παναγιώτης Ανδρόνικος, Προϊστάμενος του Τμήματος 
Δ/κού της Δ/νσης Γεωργίας Λέσβου, αναπληρούμενος 
απάτην Μαρία Μίχου, υπάλληλο του ίδιου Τμήματος. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νέων αγροτών, νεοεισερχομένων νέων στον 
αγροτικό Τομέα και εργατών γης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 2 Δεκεμβρίου 1999 

Ο Νομάρχης 
ΔΗΜ.Φ. ΒΟΥΝΑΤΣΟΣ 

-♦- 

Αριθ. 19289 (7) 

Συγκρότηση Επιτροπής για τη Νήσο Λήμνου σχετικά με 
χορήγηση βεβαιώσεων σε αγρότες και νέους αγρό¬ 
τες. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Τον Ν. με αριθμ. 2218/94 «Περί ιδρύσεως Νομαρχια¬ 
κής Αυτοδιοίκησης Τροποποίησης διατάξεως για την 
Πρωτοβάθμια Αυτ/ση για την Περιφέρεια και άλλες δια¬ 
τάξεις». 

2. Την υπ’ αριθμ. 337410/10.7.98 Κοινή Υπουργική Από¬ 
φαση σχετικά με τις λεπτομέρειες εφαρμογής του Ν. 
2520/97 κ.λπ. με την οποία ρυθμίζεται ο τρόπος χορήγη¬ 
σης βεβαιώσεων στους αγρότες, νέους και νεοεισερχό- 
μενους νέους αγρότες. 

3. Σχετική Εισήγηση της Δ/νσης Γεωργίας Λέσβου, απο¬ 
φασίζουμε: 

Συγκροτούμε τριμελή επιτροπή, για τη Νήσο Λήμνου 
σύμφωνα με τις διατάξεις του Ν. 2520/97 σχετικά με χο¬ 
ρήγηση βεβαιώσεων σε αγρότες και νέους αγρότες απο- 
τελούμενοι από τους: 

1. Θεμιστοκλή Ζέρφο, Γεωπόνο, Προϊστάμενο του Τμή¬ 
ματος Μύρινας Λήμνου ως Πρόεδρο, αναπληρούμενος 
από την Καλλιόπη - Καρανίκα - Μωρού, Γεωπόνο του ίδι¬ 
ου Τμήματος. 

2. Παναγιώτη Μαυροθαλασσίτη, υπάλληλο της Δ.Ο.Υ. 
Λήμνου, αναπληρούμενος από τον Χρήστο Χατζηχαρα- 
λάμπους, υπάλληλο της ίδιας Υπηρεσίας. 

3. Καφαλτή Αλέκο, μέλος του Δ.Σ. της Ένωσης Γεωργι- 
κών Συν/μών Λήμνου, αναπληρούμενο από τον Πινάκη 
Κώστα, μέλος του Δ.Σ. της Ε.Α.Σ. Λήμνου. 

Καθήκοντα γραμματέα της Επιτροπής θα εκτελεί ο Ιω¬ 
άννης Καβαρνός, Δ/κος υπάλληλος του Τμήματος Γεωρ¬ 
γικής Ανάπτυξης Λήμνου. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νέων αγροτών, νεοεισερχόμενων νέων στον 
αγροτικό Τομέα και εργατών γης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 2 Δεκεμβρίου 1999 

Ο Νομάρχης 
ΔΗΜ.Φ. ΒΟΥΝΑΤΣΟΣ 

-♦- 

Αριθ. 11290 (8) 

Συγκρότηση Επιτροπής για την Επαρχία Πλωμαρίου σχε¬ 
τικά με χορήγηση βεβαιώσεων σε αγρότες και νέους 
αγρότες. 

Ο ΝΟΜΑΡΧΗΣ ΛΕΣΒΟΥ 

Έχοντας υπόψη: 

1. Το Ν. με αριθμ. 2218/94 «Περί ιδρύσεως Νομαρχια¬ 
κής Αυτοδιοίκησης Τροποποίησης διατάξεως για την 
Πρωτοβάθμια Αυτ/ση για την Περιφέρεια και άλλες δια¬ 
τάξεις». 


2. Την υπ’ αριθμ. 337410/10.7.98 Κοινή Υπουργική Από¬ 
φαση σχετικά με τις λεπτομέρειες εφαρμογής του Ν. 
2520/97 κ.λπ. με την οποία ρυθμίζεται ο τρόπος χορήγη¬ 
σης βεβαιώσεων στους αγρότες, νέους και νεοεισερχό- 
μενους νέους αγρότες. 

3. Σχετική Εισήγηση της Δ/νσης Γεωργίας Λέσβου, απο¬ 
φασίζουμε: 

Συγκροτούμε τριμελή επιτροπή για την Επαρχία Πλω¬ 
μαρίου σύμφωνα με τις διατάξεις του Ν. 2520/97 σχετικά 
με χορήγηση βεβαιώσεων σε αγρότες και νέους αγρότες 
αποτελούμενοι από τους: 

1. Χρυσούλα Τζάννη, Γεωπόνο, Προϊστάμενη του Τμή¬ 
ματος Εφαρμογών ως Πρόεδρο, αναπληρούμενη απότον 
Ευστράτιο Κούκο, Γεωπόνο της ίδιας Υπηρεσίας. 

2. Ξυπτερά Βασίλειο, υπάλληλο της Δ.Ο.Υ. Πλωμαρίου, 
αναπληρούμενος από την Αγιασωτέλλη Μεταξία, υπάλ¬ 
ληλο της ίδιας Υπηρεσίας. 

3. Δημήτριο Παναγιωτέλλη, μέλοςτου Δ.Σ. της Ένωσης 
Γεωργικών Συν/μών Λέσβου αναπληρούμενο από τον Θε¬ 
όδωρο Χ η Παναγιώτη, Ταμία του Δ.Σ. της ίδιας Ένωσης. 

Καθήκοντα γραμματέα της Επιτροπής θα εκτελεί ο Πα¬ 
ναγιώτης Ανδρώνικος, Προϊστάμενος του Τμήματος Διοι¬ 
κητικού της Δ/νσης Γεωργίας Λέσβου αναπληρούμενος 
απάτην Μαρία Μίχου υπάλληλο του ιδίου Τμήματος. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών 
ως αγροτών, νέων αγροτών, νεοεισερχόμενων νέων 
αγροτών στον αγροτικό Τομέα και εργατών γης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μυτιλήνη, 2 Δεκεμβρίου 1999 

Ο Νομάρχης 
ΔΗΜ. Φ. ΒΟΥΝΑΤΣΟΣ 

